For+arbeidsgivere

Prosjekt til fordypning er et fag på videregående skole. På vg1 har elevene dette faget i 6 timer i uka, disse timene er lagt til torsdager. På studieretning for service og samferdsel har vi valgt at elevene i størst mulig grad skal få prøve seg ute i arbeidslivet, og vi er derfor avhengige av å ha et godt samarbeid med næringslivet i Gjøvikregionen. Mange av våre elever vil gjerne prøve og jobbe i forskjellige butikker, men også yrker innen kontor- og reiselivsfag, er aktuelt for noen elever.

Et av våre mål med praksisopplæring ute i bedrift er at både elev og bedrift skal ha nytte og glede av hverandre. Vi opplever da også ofte at dette er tilfelle ved at bedriftene mener de har reell og god hjelp fra våre elever samtidig som våre elever får mye ansvar og opplever læring og utvikling.

Dersom din bedrift har en elev fra service og samferdsel i praksisopplæring, vil du få besøk av ansvarlig lærer på torsdager. For service og samferdsel vg1, er dette undertegnede. Hyppigheten på disse besøkene vil variere, men som hovedregel vil bedriften få besøk så fort som mulig etter at eleven har begynt i bedriften. Da går vi gjennom elevens individuelle læreplan samt litt generell informasjon. Besøkshyppigheten vil ellers variere etter hvor bedriften er lokalisert og hvor tett oppfølging den enkelte elev trenger. For øvrig er jeg tilgjengelig på tlf 938 24 433 og på mail: sverre.traseth@oppland.org.

Tusen takk for at din bedrift tilbyr våre elever praksisopplæring!

Med vennlig hilsen

Sverre Tråseth og Jørn Synstelien